**PITANJA I ODGOVORI – PDP**

[**www.strukturnifondovi.hr**](http://www.strukturnifondovi.hr)

**FOND:** Europski fond za regionalni razvoj  **NADLEŽNO TIJELO:** Ministarstvo regionalnoga razvoja i fondova Europske unije

**PRIORITETNA OS:** Prioritetna os 8: Socijalno uključivanje i zdravlje **ROK ZA PODNOŠENJE PP:** 30. travnja 2019. godine

**SPECIFIČNI CILJ:** 9a1.3 **ROK ZA ODGOVOR NA PITANJE (UzP):** 7 (sedam) radnih dana

**NAZIV POZIVA:** *Uspostava hitne pomorske medicinske službe brzim brodicama*

**REFERENTNI BROJ POZIVA:** 08.1.1.04

**TIP NATJEČAJA:** ograničeni poziv na dostavu projektnih prijedloga (bespovratna sredstva)

**MODALITET:** trajni

U skladu sa Zajedničkim nacionalnim pravilima (ZNP), nadležno tijelo dužno je odgovarati na pitanja potencijalnih prijavitelja do roka navedenog u tablici, osim kada rokovi definirani Uputama za prijavitelje (UzP) uvjetuju davanje odgovora u kraćem vremenskom razdoblju (npr. UzP navodi rok za objavu odgovora 7 kalendarskih dana (KD) od postavljenog pitanja iako ZNP predviđa duži rok u kojem se odgovara na postavljena pitanja), tada prioritet ima rok iz UzP-a.

Objavljeni odgovori dopunjuju i detaljnije pojašnjavaju dokumentaciju Poziva na dostavu projektnih prijedloga (PDP). Odgovor na pojedino pitanje mora biti eksplicitan, ali u svojoj cjelini ili djelomično smije sadržavati jasne i nedvosmislene reference na odgovor uz neko drugo pitanje.

U interesu jednakog postupanja, nadležno tijelo ne može dati prethodno mišljenje u svezi s prihvatljivošću prijavitelja/partnera, projekta ili određenih aktivnosti i troškova te ne može zamijeniti niti prejudicirati ishod pojedinih faza postupka dodjele kako su opisane u UzP-u. Slijedom navedenog, nadležno tijelo nije u mogućnosti odgovarati na pitanja koja zahtijevaju ocjenu prihvatljivosti konkretnog projekta, konkretnog prijavitelja/partnera, konkretnih aktivnosti, konkretnih troškova i slično. U slučaju takvih pitanja, odgovor nadležnog tijela će upućivati na relevantni dio dokumentacije PDP-a.

|  |  |  |
| --- | --- | --- |
| **RB** | **DATUM ZAPRIMANJA PITANJA: 27. srpnja 2018.** | **DATUM ODGOVORA NA PITANJE: 3. kolovoza 2018.** |
|  | U točki 1.3. Uputa za prijavitelja predmetnog Poziva na dostavu projektnih prijedloga navedeno je da će se uz nabavu brodica nabaviti automatske biokemijske analizatore krvi koji će biti stacionirani u 12 ispostava zavoda za hitnu medicinu u ukupno četiri županijska zavoda.  Nastavno, navodi se da je za uspješnu provedbu projekta potrebno osigurati minimalno dvanaest automatskih biokemijskih analizatora krvi.  U točki 2.7., podtočki 4 navodi se da su prihvatljive aktivnosti nabava 12 automatskih biokemijskih analizatora krvi za potrebe procjene neophodnosti hitne intervencije prijevoza temeljem detaljnije biokemijske pretrage u ambulantama opće medicine na otocima;  U točki 2.8.1. podtočki 4 ponovno se navode prihvatljivi troškovi nabave 12 automatskih biokemijskih analizatora krvi za potrebe procjene neophodnosti hitne intervencije prijevoza temeljem detaljnije biokemijske pretrage u ambulantama opće medicine na otocima;  Ljubazno molimo za pojašnjenje je li u okviru ovog Poziva moguće nabaviti više od 12 automatskih biokemijskih analizatora? | U okviru ovog Poziva potpora će se dodijeliti za projekt koji će putem objedinjene nabave kupiti šest brzih brodica te pripadajuću medicinsku opremu za brodice i ugovoriti vezove za brodice u stacionarnim lukama za uspostavu hitne pomorske medicinske službe brzim brodicama te nabaviti automatske biokemijske analizatore krvi koji će biti stacionirani u 12 ispostava zavoda za hitnu medicinu u ukupno četiri županijska zavoda.  Budući da je za uspješnu provedbu projekta potrebno osigurati minimalno 12 automatskih biokemijskih analizatora krvi te da je nabava 12 automatskih biokemijskih analizatora krvi navedena kao prihvatljiva aktivnost te sukladno tome i kao prihvatljivi trošak (točke 2.7. i 2.8.1. Uputa za prijavitelje), u okviru ovog Poziva moguće je nabaviti više od 12 automatskih biokemijskih analizatora, pod uvjetom da navedeni trošak mora biti u okvirima najvišeg mogućeg iznosa bespovratnih sredstava koja se Pozivom može dodijeliti. U protivnom, ukoliko navedeni trošak premašuje maksimalni iznos bespovratnih sredstava, dodatna sredstva mora osigurati sektorski nadležno tijelo. |